|  |  |  |  |
| --- | --- | --- | --- |
| МЭР  ГОРОДА НИЖНЕКАМСКА  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  ТҮБӘН КАМА ШӘҺӘРЕ  МЭРЫ  Төзүчеләр пр., 12 нче йорт, Түбән Кама шәһәре, 423570 |
| **ПОСТАНОВЛЕНИЕ**  № 24 | | **КАРАР**  3-нче октябрь 2019 ел | |

«Түбән Кама шәһәре» муниципаль берәмлеге территориясендә «Углеводород чималын эшкәртү күләмнәрен арттыру белән «Нефть эшкәртү һәм нефть химиясе заводлары комплексы». Төп киметкеч подстанция (ГПП-5, титул 122/7)» объектын урнаштыру өчен территорияне планлаштыру проекты буенча җәмәгать тыңлавы билгеләү турында

Җир кишәрлекләре хуҗаларының уңай тормыш шартлары, хокуклары һәм законлы мәнфәгатьләрен үтәү максатларында, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 28 статьясы, Түбән Кама шәһәр Советының «Татарстан Республикасы Түбән Кама шәһәре муниципаль берәмлегендә җәмәгать тыңлавы оештыру һәм үткәрү тәртибе турында» 2006 елның 13 октябрендәге 24 номерлы карары нигезендә карар бирәм:

1. «Түбән Кама шәһәре» муниципаль берәмлеге территориясендә «Углеводород чималын эшкәртү күләмнәрен арттыру белән «Нефть эшкәртү һәм нефть химиясе заводлары комплексы». Төп киметкеч подстанция (ГПП-5, титул 122/7)» объектын урнаштыру өчен территорияне планлаштыру проекты буенча җәмәгать тыңлавы билгеләргә (1-нче кушымта).

2. Җәмәгать тыңлавы үткәрү буенча комиссия составын расларга (2-нче кушымта).

3. Билгеләргә:

3.1. җәмәгать тыңлавы оештыручы итеп, җәмәгать тыңлавы үткәрү буенча комиссияне;

3.2. проект экспозициясен ачу урыны: Түбән Кама шәһәре, Мәктәп бульвары, 2а йорт, 2 кат холы адресы буенча Түбән Кама муниципаль районы күпфункцияле үзәге (алга таба – КФҮ);

3.3. проект экспозициясен үткәрү сроклары – 2019 елның 7 октябреннән җәмәгать тыңлавы үткәрү датасына кадәр;

3.4. проект экспозициясендә булырга мөмкин булган көннәр һәм сәгатьләр - проект экспозициясен ачу урынының эш режимы буенча (сишәмбе көннәрне 08:00 дән 12:00, 13:00 дән 16:00 сәгатькә кадәр);

3.5. җәмәгать тыңлавы үткәрү датасы һәм вакыты – 2019 елның 7 ноябрендә 13:00 сәг.;

3.6. җәмәгать тыңлавы үткәрү урыны – Түбән Кама шәһәре, Мәктәп бульвары, 2а йорт, утырышлар залы адресы буенча Түбән Кама муниципаль районы КФҮе;

3.7. җәмәгать тыңлавында катнашучылар тарафыннан проектка кагылган тәкъдимнәр һәм искәрмәләр кертү тәртибе, сроклары һәм формасы - Россия Федерациясе Шәһәр төзелеше кодексының 5.1 статьясы 12-нче кисәге нигезендә идентификация узган җәмәгать тыңлавында катнашучылардан җәмәгать тыңлавында катнашучылар җыелышын үткәрү барышында язма һәм телдән, Түбән Кама муниципаль районы Башкарма комитетының Төзелеш һәм архитектура идарәсе адресына язмача, шулай ук әлеге карарның 3.2., 3.4., 3.5. пунктлары нигезендә экспозиция үткәрү урыны һәм вакыты буенча проект экспозициясенә килүчеләрне исәпкә алу китабына (журналына) язу юлы белән тәкъдимнәр һәм искәрмәләр кабул ителә.

4. Татарстан Республикасы Түбән Кама муниципаль районы Советының җәмәгатьчелек һәм гаммәви мәгълүмат чаралары белән элемтә бүлегенә Түбән Кама муниципаль районы авыл җирлегенең рәсми сайтында, гаммәви мәгълүмат чараларының матбугат басмаларында әлеге карарны һәм җәмәгать тыңлавы нәтиҗәләре буенча бәяләмәне бастырып чыгаруны тәэмин итәргә.

5. Җәмәгать тыңлавы үткәрү буенча комиссиягә:

5.1. җәмәгать тыңлавы үткәрү турында хәбәрне, проект һәм мәгълүмати материалларны Түбән Кама муниципаль районы КФҮнең мәгълүмати стендларында урнаштырырга;

5.2. проект экспозициясен уздыруны һәм экспозициягә килүчеләргә консультация бирүне, җәмәгать тыңлавында катнашучылар җыелышын уздыруны, җәмәгать тыңлавы беркетмәсен һәм нәтиҗәләрен рәсмиләштерүне тәэмин итәргә;

5.3. әлеге карар билгеләгән срокларда һәм каралган тәртип нигезендә җәмәгать тыңлавын әзерләргә һәм үткәрергә;

5.4. җәмәгать тыңлавы нәтиҗәләре буенча йомгакны Түбән Кама муниципаль районының рәсми сайтында, Түбән Кама муниципаль районы КФҮнең мәгълүмати стендында һәм гаммәви мәгълүмат чараларының матбугат басмаларында урнаштырырга.

6. Әлеге карарның үтәлешен тикшереп торуны җәмәгать тыңлавы үткәрү буенча комиссиягә йөкләргә.

А.Р. Метшин

Татарстан Республикасы

Түбән Кама шәһәре Мэрының

2019 елның 3-нче октябрь


24-нче номерлы карары белән расланган

1-нче кушымта

«Түбән Кама шәһәре» муниципаль берәмлеге чикләрендә

проектлана торган объектның урнашу схемасы

МАСШТАБ 1:50 000

****

Татарстан Республикасы

Түбән Кама шәһәре Мэрының

2019 елның 3-нче октябрь

24-нче номерлы карары белән расланган

2-нче кушымта

«Түбән Кама шәһәре» муниципаль берәмлеге территориясендә

«Углеводород чималын эшкәртү күләмнәрен арттыру белән «Нефть эшкәртү һәм нефть химиясе заводлары комплексы». Төп киметкеч подстанция (ГПП-5, титул 122/7)» объектын урнаштыру өчен территорияне планлаштыру проекты буенча җәмәгать тыңлавы үткәрү буенча комиссия составы

|  |  |  |
| --- | --- | --- |
| Хаҗиев Р.Ә. | - | Татарстан Республикасы Түбән Кама муниципаль районы Башкарма комитеты җитәкчесе урынбасары (төзелеш мәсьәләләре буенча), комиссия рәисе; |
| Әхмәдиева А.Г. | - | ТР Түбән Кама муниципаль районы Башкарма комитеты-ның Түбән Кама муниципаль районы Төзелеш һәм архитектура идарәсе башлыгы вазыйфаларын башкаручы, комиссия рәисе урынбасары. |
| Комиссия әгъзалары | | |
| Ханов Ф.Г. | - | архитектура һәм шәһәр төзелеше мәсьәләләре буенча Түбән Кама муниципаль районы Башлыгы киңәшчесе (килешү буенча); |
| Сираҗетдинов Э.Р. | - | Татарстан Республикасы Түбән Кама муниципаль районы Башкарма комитеты архитекторы; |
| Әхмәтов Л.Р. | - | ТР Түбән Кама муниципаль районы Башкарма комитеты җитәкчесенең икътисади үсеш һәм проект идарәсе буенча урынбасары; |
|  | **-** | экологик, технологик һәм атом күзәтчелеге буенча федераль хезмәтнең Идел буе идарәсенең Түбән Кама территориаль бүлеге (килешү буенча); |
|  | - | «Түбән Кама урманчылыгы» ДКУ вәкиле (килешү буенча); |
| Русанова А.А. | - | Татарстан Республикасы Түбән Кама муниципаль районы Башкарма комитетының икътисади фаразлау, транспорт һәм элемтә бүлеге башлыгы; |
| Чернышева О.Н. | - | ТР Түбән Кама муниципаль районы Башкарма комитеты-ның хезмәтне һәм әйләнә-тирә мохитне саклау бүлеге җитәкчесе; |
| Мостафин Р.Р. | - | Татарстан Республикасы Түбән Кама муниципаль районы Башкарма комитетының Түбән Кама муниципаль районы Төзелеш һәм архитектура идарәсе башлыгы урынбасары. |